**Ars poetica**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În această cupă sângele cald

așteaptă buze care să-l bea

lacom și ars,

trupul acesta întins pe eșafod,

sacrificându-se,

zâmbește către norod.

Luați, mâncați,

acesta este darul meu

pentru mințile voastre!

Eu, Prometeu,

mă dăruiesc vouă să aprindeți foc

peste cenușa minții.

Dinspre norod

vin pietre aruncate la întâmplare

zdrobind darul.

Doar rar, o floare

Alinare...

Și totuși pe rug

încă se zbate trup de Isus

iubind,

sacrificiul paharului plin...

02.09.2019